
Hasta religion ta den e Top 10 instancia 


of gruponan mas 



E encuesta di Banco Central di Aruba riba corupcion a 
duna resultadonan hopi interesante. Asina por ehem- 
pel por lesa ki e hendenan encuesta ta pensa di corup- 
cion pero tambe soborno. Ta parce cu ta existi e percep- 
cion cu den tur skina di Aruba tin actonan di corupcion 
y cu tin hopi mas mester wordo haci pa combati e dos 
aspectonan aki. 

Den un di e seccionnan di e encuesta kier a saca afo for 
di e hendenan con corupto nan ta kere 35 institucion y 
gruponan di e comunidad ta. E resulta ta mustra cu un 
tercera parti di esnan encuesta ta kere cu Politiconan 
ta esnan mas corupcion, mientras cu Lotto pa Deporte 
a keda na di dos luga como e institucion mas corupto. 

Casi un cuarto parti di esnan encuesta a bisa cu Min- 
ister- y nan conseheronan ta corupto, mientras cu un 
den cada cinco persona a menciona cu miembronan 
di Parlamento y nan conseheronan ta corupto. Tambe 
otronan cu a wordo menciona di ta corupto ta funcio- 
narionan di DIMAS, periodistanan, polis, inspectornan 
(den area di Salud y Siguridad, construccion, labor, 
calidad di alimento, control sanitario y control di prijs), 
lidernan religioso y entrepreneurs ta resalta como e top 
10 institucionnan of grupo mas corupto den comunidad 
di Aruba. 

Tambe a puntra e hendenan con bon of malo nan ta 
pensa cu Gobierno di Aruba ta haciendo pa combati 
corupcion. Solamente un tercera parti di esnan encues- 
ta a bisa cu Gobierno ta haciendo un bon trabou pa 


corupto na Aruba 



lucha contra corupcion, mientras cu 43% ta pensa cu 
Gobierno no ta haci bon trabou den e area aki. Mayo- 
ria di esnan cu a bisa cu Gobierno ta haciendo un mal 
trabou pa combati corupcion a bisa cu e intentonan di 
Gobierno no ta efectivo, mientras cu un gran parti di 
esnan encuesta cu a menciona cu Gobierno ta haciendo 
bon trabou pa ataca corupcion tambe a bisa cu e esfuer- 
sonan di Gobierno ta efectivo. 

Pa loke ta e casonan di corupcion cu ta wordo hiba di- 
lanti, un gran mayoria (72%) a bisa cu corupcion di 
nivel halto no ta wordo suficientemente persigui na 
Aruba. Solamente 24% tabata di acuerdo cu tin exito 
den e husgamento na Aruba pa para hendenan di prac- 
ticanan di corupcion. 

SOBORNO 

Tambe den e encuesta a bay riba e tema di soborno. 
A puntra e hendenan si nan a yega di tin contacto cu 
12 tipo di soborno den servicio publico den e ultimo 12 
lunanan, prome cu e encuesta. Si nan tabatin acceso 
na e servicionan ey, a puntra nan si nan a wordo pidi 
pa soborno y si nan a paga, a duna regalo of haci fabor 
pa haya e servicio cu nan mester a ricibi y cual servicio 
lo mester a haya pa gratis. E resultado ta cu e nivel di 
soborno ta hopi abou na Aruba. Un porcentahe chikito 
(3%) di esnan encuesta a bisa cu nan a paga pa sobor- 
no. Tur esnan cu a raporta di a paga soborno ta menos 
di 55 aña. E porcentahe di soborno ta hopi menos com- 
para cu paisnan di Latino America y Caribe. 

Un aña di prensa afecta pa 
persecucion politico sin igual 



Pa : Victor (Toko) Winklaar 


DIA prome di September a wordo celebra rond mundo, Dia di 
Prensa, un momento pa para keto un rato y tur hende realisa e 
balor di e mundo informacion y ki balor esaki tin den nos bida. 

Un trabou cu no tur ora ta esun di mas agradabel pa eherce pero 
si cu ta brinda esunnan envolvi den e mundo di periodismo, e 
gran satisfaccion cu nan trabou ta sirbi interes di miles manea 
aki na Aruba y interes di miyones rond mundo pa e prensa 
internacional. 

Na mes momento riba un dia manera di e ocasion aki, ta bon 
nos refleha riba e trabou incansabel aki di duna informacion, di 
tene comunidad na altura di cosnan cu ta sosode, riba tur nivel 
y di tur indole. 

Un dia caminda rond mundo ta recorda periodistanan y otro 
profesionalnan den prensa, cu a perde na bida cumpliendo cu 
nan deber y lamentablemente esunnan cu a wordo likida pa 
motibo cu nan trabou, no a sinta bon c'un of otro hende, c'un 
of otro organisacion criminal. 

Pa loketa Aruba esaki nota diferenteya cu e celebracion di e aña 
aki, no por keda sin wordo recorda con coleganan den e medio 
aki, a wordo persigui inhustamentey caminda lamentablemente 
a keda comproba practicamente, cu persecucion politico ta na 
ordo aki na Aruba. 

Un desaroyo cu nos conoce na paisnan cu tin dictadura pero 
tambe na paisnan cu ta conta c'un democracia stabiel, caminda 
periodistanan ta wordo persigui hasta pa Presidente di nan 
pais, ya cu simplemente nan forma di mira cierto asuntonan, 
no ta cu esun di e Presidente y su gobierno. 

Loke kisas nunca nos a spera cu lo a pasa aki na Aruba, a 
sosode ora cu dos miembro di prensa a wordo deteni, segun 
e acusacion of investigacion cu tabata tumando luga, pa 
ladronicia di radionan di polis. 

Un persecucion cu for di prome momento a haya un mancha 
politico ora cu hasta un Minister a bin dilanti y cuestiona con 
cierto medio di comunicacion tin ora, ta yega na sitio di un 
incidente of accidente prome cu polisnan mes. 

Un situacion cu a bin ta brouw caba pa algun tempo sigur ora 
cu esunnan deteni nunca a sconde nan color politico, cual por 
cierto nan tin derecho di tin y eherce como ciudadano liber 
den e pais aki. 


Practicamente tur hende tabata na altura di e diferencia di 
opinion politico entre Nelson Andrade y algun mandatario 
di e actual gobierno di coalicion y mientras cu nan ta trata di 
pasa pa Pontius Pilatus, tur hende sa nan influencia directo of 
indirecto den henter e caso aki. 

Un investigacion caminda insinuacionnan sin base a hunga un 
rol grandi, insinuacionnan a base di sospechonan, di cosnan cu 
a wordo bisa pero caminda nunca a presenta un of otro prueba 
contundente. 

Den husticia semper nos a conoce un regla sagrado cu semper 
a wordo uza na Hulandes y cu ta bisa: "een getuige is geen 
getuige" pero aparentemente den e caso aki, husticia a lubida 
con ta conta. 

Loke ta mas serio den henter e asunto aki ta, cu a envolvi 
Ministerio Publico den un investigacion cu no tabatin ni pia ni 
cabes, a mal usa e forsa hudicial y bou di pretexto y eherciendo 
presion, a trata di yega na pruebanan necesario pero cu na final 
di cuenta no a logra. 

Corte den Prome Instancia a tuma un decision cu realmente no 
a sorprende mucho, ya cu for di un principio tabata bisto cu e 
caso aki a wordo fabrica den mesun liñanan cu a fabrica e caso 
contra ex Minister Paul Croes, caminda a busca pa haya algo 
ora cu no tabatin nada pa haya. 

A piki hende hiba warda di polis, pone hende den cel como 
arma di presion pa asina saca sikiera algo chikito pa portraha 
algo grandi cun'e contra di esunnan envolvi. 

Sinembargo henter e caso aki a bin causa mas daño na e 
sistema hudicial y sigur Minister Publico cu e lo a causa na e 
periodistanan envolvi ya cu realmente tur loke a sosode ta cu 
no por a culpa ningun hende di a horta radio di polis ya cu 
tur radio di polis tabata na polis pero e forma di procede di 
Minister Publico y algun oficial di e departamento di husticia, 
a crea e impresion grandi, cu e sistema cu nos tin aki na Aruba, 
tin posibilidad cu e por wordo manipula, e por wordo mal uza 
pa asina atende cu hendenan cu den seno politico a bira un 
estorbo pa un of otro Minister. 

Esey ta e realidad cruel cu a wordo logra cu e caso aki y na e 
ocasion di celebracion di Dia di Prensa 2019, ta bon pa señala y 
avisa cu no tin forsa algun pa tapa boca di prensa, pa stroba nan 
di haci nan trabou y cumpli cu nan deber di informa pueblo. 

Analisis 

Mensahe di Hulanda na Gabinete 
Wever Croes: ## De maat is vol ## 


TA bisto cu gobierno di Reino ya no ta cay mas pa e 
wega di gabinete Wever Croes y den un forma basta 
habri y directo, a informa e gobierno di Aruba cu “ta 
basta cu gañamento.” 

Esaki por wordo interpreta di tur informacion ricibi 
diabierna ultimo for di Hulanda, despues di e reunion 
di Conseho di Ministernan di Reino, relaciona cu desa- 
royonan riba tereno financiero di pais Aruba. 

No tin espacio pa mas wega, no ta bay tolera prome- 
sanan sin contenido mas ni di Prome Minister Evelyn 
Wever Croes y tampoco di Minister di Finansa Xioma- 
ra Ruiz Maduro kendenan ta insisti di papia bunita 
den reunionnan pero ta sigui haci mahos ora nan ta 
na cas bek. 

Gabinete Wever Croes a bin ta hungando cu candela 
for di 2018 ora cu nan no por a cumpli cu palabra- 
cionnan haci pa loke ta e desaroyo financiero di go- 
bierno y constantemente a priminti di lo tin tur cos 
bou di control mientras cu CFT den su raportahenan, 
a spierta pa cierto desaroyonan caminda gobierno di 
Aruba ta bayendo den direccion contrario. 

CFT a cuestiona henter a decision tuma di traha un 
fondo di 17 miyon pa e plan social di Minister Glenbert 
Croes, caminda e comision financiero a tuma nota cu 
e unico gasto cu ta wordo paga te na e momentonan 
aki for di e fondo menciona, ta salario di hendenan cu 
a wordo tuma den servicio, hendenan liga na e mesun 
gobierno. 

Ta bay cumpli dos aña, cu a crea e fondo aki pa e plan 
social y ainda no tin claridad ki rumbo e plan aki ta 
bayendo of kico ta su contenido y mas importante aki, 
kico lo ta e maneho di esaki. 

Manera por a anticipa e reunion di diabierna ultimo na 
Den Haag no tabatin resultado positivo pa Gabinete 
Wever Croes, ya cu for di momento cu Prome Minister 
Wever Croes como Minister Xiomara Ruiz Maduro a 
firma e protocol cu nan a bay di acuerdo cu ne via di 
fax, tabata e momento clave caminda gobierno di Re- 
ino a mara gobierno di Aruba na man cu pia. 


Recientemente por a scucha Presidente di Parlamen- 
to, Ady Thijssen señala cu loke Hulanda ta haciendo 
ta di mishi cu autonomia di Aruba pero en realidad 
nunca Parlamento a manda yama Prome Minister y 
Minister di Finansa pa bin dilanti y aclaria kico nan 
a firma y kico ta nificacion di e protocol aki pa e rol y 
credibilidad di Parlamento di Aruba mes. 

Diabierna ultimo e mensahe di Conseho di Minister 
di Reino tabata concreto, esta cu e protocol firma pa 
Prome Minister y Minister di Finansa di Aruba, ta 
bay riba e ley di LAFT cu a wordo cambia y aproba pa 
e tres fraccionnan cu ta sostene gobierno den Parla- 
mento. 

Un bofta formal den cara di e parlamentarionan aki 
cu ta sostene gobierno pero na luga di yama un re- 
union urgente riba e desaroyo aki, a yama un reunion 
pa sigui hunga weganan politico baho y sin sentido 
contra Parlamentario di AVP, Richard Arends, cu ta 
otro asunto cu no a cay den bon tera cerca gobierno 
Hulandes. 

Tur e cosnan aki ta mustera cu gabinete Wever Croes 
no tin su prioridadnan na ordo y ta gobernando pa 
gobernando, lagando pueblo den inceridumbre grandi 
y den un situacion di crisis cu ta rumbo pa bira pio cu 
e tempo cu Lago a cera su portanan. 

Sigur ora cu mira con mey mey di e turbulencia aki 
ocasiona pa gabinete Wever Croes, mas y mas ta sa- 
liendo na cla e lucha cu tin awor aki cu RdA, caminda 
famia di Prome Minister ta buscando un miyon for di 
RdA, mientras cu tin otro maniobranan tumando luga 
pa pone man riba cosnan di pueblo den e refineria, 
mientras cu esaki na ningun momento mester tabata 
e caso. 

“De maat is vol” pa Hulanda ya cu e gañamento di 
Prome Minister Evelyn Wever Croes ya no ta admisi- 
bel mas pa Hulanda pero contrario na e arma cu gobi- 
erno di Reino tin contra di e falta di respet aki, pueblo 
di Aruba tin cu soporta e castigo di mentira di e gobi- 
erno aki ta cu e proximo proceso electoral. 

Hopi hende no ta denuncianan 
ora nan enfrenta caso di soborno 



Centralh Bank van Aruba 

LOKE cu a resalta den e encuesta di Banco Central di 
Aruba riba corupcion ta e hecho ta cu mayoria di hende 
no ta inclina pa raporta nan mesun actonan di soborno. 
Pero un 23% a bisa cu nan conoce hende cu a paga pa 
haya un servicio di Gobierno cu mester ta gratis. 
Mayoria di e sobornonan ta den categoria di ID, docu- 
mentonan, permisonan. E ultimo aki ta consisti di tres 
sub-categoria: permisonan, tereno erfpacht y otro docu- 
mentonan di Gobierno. Loke ta contribui na hopi so- 
borno ta permisonan di residente y/of labor, di construc- 
cion y permiso comercial pero tambe tereno erfpacht. 


Cerca di un di cada 10 persona encuesta a bisa cu nan 
conoce hende cu a paga soborno pa respectivamente 
permiso (11%) y tereno di Gobierno (10%). 

Rond di un di cada tres encuestado a bisa cu nan tabata 
personalmente afecta pa corupcion den nan bida diario. 
Un gran mayoria (76%) a bisa cu soborno y e uzo di con- 
exionnan tabata e forma mas facil pa haya un servicio 
publico na Aruba. Solamente un tercera parti di esnan 
encuesta a menciona cu e medidanan contra corupcion 
a wordo aplica di forma imparcial. Di tur manera, un 
gran mayoria tabata positivo di nan mesun rol den com- 
batimento di corupcion. Casi 7 di 10 persona tabata di 
acuerdo cu personanan comun y coriente por haci un 
diferencia den e lucha contra corupcion, unda cu 19% 
no tabata di acuerdo cu esey. A bisa tambe cu dos di e 
formanan mas efectivo cu personanan comun y coriente 
por haci pa yuda combati corupcion na Aruba ta pa ra- 
porta esaki, si nan mira of experencia algo asina of ne- 
nga di paga soborno. 


Varios accidente unda a ranca palo di luz 





DEN fin di siman tabatin 4 accidente den 
cual autonan a ranca palo di luz y wayanan 
cu a keda tira riba caminda. Un di e acciden- 
tenan aki a sosode na San Nicolas. 

Diasabra marduga informacion a drenta cu 
auto lo a ranca un palo di luz den Caya Dick 
Cooper, cerca di Watertoren. 

Na yegada di polis y ambulance nan a topa cu 
un Nissan March cu lo tawata bayendo direc- 
cion nort. 

Pa un of otro motibo e March lo a perde control 
rancando un palo di luz y despues termina ta 
dal un cura di cas. Ariba caminda por a mira 
basta waya cu a cay debi na e accidente. 

Door di e impacto cu tawata uno duro a causa 
cu e chauffeur a resulta herida. Paramedi- 
conan a opta pa transporte pa Centro Medico, 
pa un check up mas profundo. 

Fundacion 
CINEARUBA 
cu diferente 
programanan 
creativo pa 
comunidad 






DURANTE luna di september fundacion CINEARUBA tin diferente programanan 
creativo pa chikito y grandi. Tur diabierna tin e popular nochi di pelicula na 
Ateliers '89 unda tin presentacion di peliculanan cortico local y peliculanan 
largo di comedia. E peliculanan ta consisti di El mejor verano de mi vida, El 
desconocido, Lost in Paris y Mi obra maestra. Portanan di Ateliers '89 situa na 
Dominicanessenstraat 34, net schuin tegenover di Maria College Mavo lo habri 
7:30 di anochi y e peliculanan lo inicia 8:00 di anochi. Entrada na e nochi di 
pelicula ta completamente gratis. E nochi di pelicula ta posibel danki na e apoyo 
di Ateliers '89 y Playa Liquor & Bottling Company NV. Pa mas informacion tocante 
e peliculanan semper por check CINEARUBA su pagina di Facebook. Tur persona 
cu tin peliculanan cortico y ta desea di comparti'e cu un publico, por manda via 
WeTransfer un copia di e pelicula na info@cinearuba.com. 

Tayer di DJ 

Debi na e interes y peticionnan Fundacion CINEARUBA lo organisa un tayer 
practico di DJ tanto pa mucha, hoben y adulto riba Diasabra 28 di September. 
Grupo 1 lo ta muchanan di 8 pa 12 aña di cual e orario lo ta di 3'or pa 5'or di 
atardi. Grupo 2 lo ta hobennan di 13 pa 17 aña di cual e orario lo ta di 5'or pa 7'or 
di anochi. Grupo 3 lo ta 18 aña bay ariba di cual e orario lo ta di 7'or pa 9'or di 
anochi. Durante e dos ora di tayer e participante lo siña con pa mix canticanan y 
tambe con pa busca e miho canticanan pa mix na un fiesta of evento. E tayernan 
lo wordo duna pa DJ Adriano Nanof di Brazil conoci pa toca na clubnan nocturno 
di Brazil. Pa mas informacion y pa registra por Whatsapp of yama na 560-4804 
of por email na adriano@cinearuba.com. 

Competencia di pelicula den 48 ora 



BO MESTER D/ WASTE BUCKET RESIDENCIAL 
OF COMERCIAL? 


20 yrd 
Big Bucket 


15 yrd 

Junior Bucket 


Small 


Tur persona cu ta gusta pelicula y ta desea di participa na un competencia di 
traha pelicula den 48 ora por inscribi ainda pa Aruba su prome trahamento di 
pelicula den 48 ora. E team ganador lo bay representa Aruba na Rotterdam, 
Hulanda otro aña. 

E lo ta un experiencia unico unda cu riba diabierna 4 di october cada team lo 
ricibi e rekisitonan pa por traha nan pelicula den 48 ora. E ta un reto pa por bin 
cu un storia pa despues graba y edit esaki, pa por keda cla den 48 ora. Un reto 
cu lo brinda oranan leuk cu bo amigonan y conhunto traha un pelicula cu lo keda 
mustra na un publico na Wind Creek Crystal Theater riba diahuebs 10 di october. 
Pa registra por bishita e pagina web www.48hourfilm.com/aruba. 

Polis a haya problema cu auto y a bolter 



DIASABRA mainta pa 
mas o menos 11:15 
a.m polis a ser pidi cu 
urgencia na altura di Ex 
House of Cheng, unda 
un auto a bolter. 

Na yegada di polis di leu 
nan por a mira e vehiculo 
ariba su dak. Ora nan a 
yega cerca a resulta cu ta 
un Chevrolet Chevy y na 
stuur un colega di nan. 

Algo straño lo a pasa cu e 
vehiculo segun e agente 
policial na burger. Ela 
splica su coleganan cu 
e auto su so a paga, 
esta Switch Off y esaki 
lo a causa cu ela perde 
control y bolter rancando 
un palo di luz. 

Ela sigui bisa cu elo a 
traha nacht dienst y 
ken sa kizas esey lo por 
a hunga un rol tambe, 
esta cansancio. Aunke 
ela haya algun rasca na 
cara e no tawata desea 
asistencia medico. 

Debi na e fayo(switch) di 
e auto awor e agente tin 
dobel gasto, pa drecha 
su auto y paga pa e daño 
haci na e palo di luz di 
Elmar. 

Prome Minister Evelyn Wever-Croes a duna 
un update riba REPSOL y exploracion di gas 



DURANTE e debatenan den 
Parlamento siman pasa Prome 
Minister a informa Parlamento cu 
for di informacionnan ricibi di e 
Director di Compania Arubiano di 
Petroleo CAP, di e proefboring Bon- 
Bini cu a tuma luga na juni aña 
pasa 2018, no a haya nada. 


Na october 2018, despues di e resu- 
latado negativo aki, Total a retira 
for di e consorsio cu Repsol y Repsol 
a keda pa 100% como e unico cu ta 
carga tur e riesgonan. 

Repsol a base di esaki a haci un 
peticion na Prome Minister pa duna 
nan un extension di 6 luna pa eval- 
ua tur resultado y gobierno a duna 
e extension di e fase aki te decem- 
ber 2019. 

E ultimo perforacion a termina na 
juni 2019. 

Durante e periodo di extension nos 
dilanti Repsol lo sigui studia e re- 
sultadonan geologico y tecnico di e 
proefboring pa evalua e potencial 
petrolero di e area offshore na e 
parti Noord di Aruba. 

E resultado final di esaki, Prome 


Minister a indica cu e lo ricibi na 
december 2019 y lo por informa 
Parlamento cu mas detaye di e re- 
sultadonan obteni. 

Repsol mientras tanto a sigui acer- 
ca otro companianan pa purba re- 
emplaza e rol di Total. Sin un of 
mas partner nobo, Repsol su so no 
por asumi e riesgo economico di 
otro proefboring. Te na e momen- 
tonan aki, Repsol no a logra haya 
un partner nobo. 

Dia prome di october proximo, na 
Houston lo tin un asina yama Joint 
Review Committee meeting en- 
tre CAP y Repsol na unda lo haya 
mas informacion y decision tocante 
e siguiente pasonan cu lo mester 
wordo tuma. 


ARJJBA 


TIMESHARE 
FOR SALE BY OWNER 



UNIT # 304 - WEEK 32 
1 BEDROOM DELUXE SUITE 
SLEEPS 5 PEOPLE 


• 2 XQUEEN BEDS 

(1 IN BEDROOM & 1 PULLOUT BED IN LIVING ROOM ) 

• KITCHENETTE 

• 3RD FLOOR 

( BALCONY VIEW OVERLOOKING THE RESORT) 

PRICE: $5,500 

INTERESTED PLEASE CALL 583-1400 
DURING OFFICE HOURS 


Chauffeur a causa hopi daño na 
SDStema di ELMAR y a huy di sitio 



DIASABRA den oranan di marduga un 
patraya di polis a wordo manda na e 
caminda pariba di e veld di RC A pa motibo 
cu un auto lo a hit and ran un palo di luz y 
a laga esaki benta riba caminda. 

Na yegada, e patraya a bin topa cu e palo 
di luz y wayanan di coriente benta riba 
caminda. Un poco mas pariba nan a mira 
un Toyota Echo cu basta daño material y 
sin plachi number hinca den mondi. Ora 
polis a bay mas cerca di e auto, nan a haya 
e plachi number di e auto benta banda di e 
auto. Den e auto no tabata tin niun hende, 
probablemente despues di e impacto e 
chauffeur a bandona e sitio, e lo kita e 
plachi number y a lag’e banda di e auto 
benta. 

E agentenan policial na e sitio a confisca 
e auto y e plachi number, pa asina por 
investiga y tambe pa acerca e doño di e auto 
pa e por para responsabel pa e dañonan cu 
ela haci na e palo di luz. 

Trahadonan a horta nan 
mesun doño di trabou 




DIASABRA den oranan di merdia propietario di un ne- 
goshi situa na San Nicolas a pidi presencia di polis. 

Na yegada di e agentenan el a splicanan cu ta problema di 
ladronicia, cu dos trahado. 

Segun nos a compronde, e dos trahadonan (helper) lo tawa- 
ta saca extra producto, por ehempel ora di delivery y na fi- 
nal ora di controla e Invoicenan esakinan no tawata cuadra. 
Esaki a pone e doño/hefe a bay pone extra atencion ariba e 
dos hombernan aki, y a bin garanan. Parce cu te hasta den 
nan tas nan lo tawata saca/horta mercancia. 

Ambos a wordo deteni mesora, uno a bay facil mientras e 
otro polis mester a uza forsa pa por a pone den boei. Despu- 
es a transportenan pa warda di San Nicolas unda nan lo 
wordo someti na interogacion. 

Esaki ta un forma di ladronicia hopi comun, unda traha- 
donan mes ta horta nan doño di trabou. E ta sosode hopi 
cu esnan cu mester haci entrega di mercancianan pero den 
otro departamentonan. 


Hoben Haitiano y Chines no por mira otro 

DIASABRA den oranan di atardi varios patruya 
di polis a wordo manda cu urgencia na e veld di Cen- 
tro di Bario Dakota pa un bringamento cu cuchiu. 
Na yegada polis a bin compronde cu e dos person- 
anan cu tabata bringando a bandona e sitio caba. 

E pelea tabata entre un hoben Haitiano, biba na 
Tarabana, conoci di polis yama “Calbas” y un hoben 
Chines cu ta biba den Dakota mes. E dosnan aki ya 
pa hopi tempo caba tin problema cu otro y diasabra 
atardi nan a topa cu otro y despues di a cuminsa cu 
un discusion, cos a bay completamente for di man cu 
ambos a saca cuchiu pa otro . 

Esaki a pone cu esnan presente mesora a bati alar- 
ma, pero prome cu polis a yega nan a bandona e sitio 
caba. Pobs a papia cu esnan presente y a pidi nan 
tur pa bandona e sitio, pa trece trankilidad bek. 

Auto cu a pega den palo di luz a keda total loss 



Lp 





DIASABRA den oranan di marduga a sos- 
ode un accidente cu hende herida y hopi daño 
material na altura di Imeldahof na Noord, 
mesora a manda polis y ambulance na e sitio. 
Na yegada e agentenan policial a bin compro- 
nde cu e chauffeur di e auto, un Toyota Altez- 
za tabata bayendo direccion nort cu velocidad 
hopi halto, pa un of otro motibo ela dal contra 
un van y despues ela bay dal contra un palo di 
luz y e cura di Imeldahof. 

E impacto tabata hopi fuerte cu e Chauffeur 
di e Altezza a keda herida cu kap na cabes, 
tambe ambos auto y e cura di Imeldahof a 
haya hopi daño. 

Despues cu personal di ambulance a trata e 
victima na e sitio, nan a transporte pa hospi- 
tal pa asina e por haya un tratamento medico 
mas avansa. 

Pelea ora cu chauffeur burachi a causa accdente 



CUNSUMI alcohol y subi tras di stuur ta keda un problema 
na Aruba. Awel e biaha aki chauffeur burachi no a keda sola- 
mente deteni, pero a wordo agredi, pa ocupante di e otro auto. 
Menos mal cu e dama chauffeur di e otro auto a keda levemente 
herida, pero su yiu kende tabata sinta na banda den auto, si 
a wordo deteni pa motibo cu ela rabia asina hopi y a agredi e 
chauffeur burachi. 

Chauffeurnan ta keda cunsumi alcohol y kere cu nan por core 
auto sin problema. Alcohol y stuur auto no ta bay, e chens ta 
grandi cu si bo no causa un accident, polis por para bo y bo ta 
keda deteni, den ambos caso bo por bira un headline den noti- 
cia. Mane e lema ta bisa “ Si bo bebe no stuur y si bo ta stuur 
no bebe”. 

Diabierna den oranan laat di anochi ta sosode un accident riba 
Avenida Milo Croes, na altura di Stadion Guillermo Prospero 
Trinidad. Presencia di polis a wordo pidi cu urgencia pa motibo 
cu cos a cuminsa bay for di man, entre e ocupante di un di e 
autonan y e chauffeur di e otro auto. 

Na yegada nan a bin compronde, cu un homber bou influencia 
tabata tras di stuur di un Hyundai Accent V-car y esaki a dal 
contra un Suzuki Ignis berde. E impacto fuerte a sosode na mo- 
mento cu e Suzuki Ignis cu tabata biniendo di pariba a bay pa 
bira na su man robes pa bay stadion y e Hyundai Accent a bin 
cu velocidad halto di pariba y a dal nan tras. 

Despues di e impacto e ocupante di e Ignis kende tabata yiu di 
e chauffeur di e Ignis a sali hopi rabia for di e auto y a cuminsa 
agredi e chauffeur bou influencia di e Hyundai Accent. Ambos a 
keda deteni y transporta pa Warda di polis. Polis a pidi pa pres- 
encia di un ambulance pa motibo cu e señora cu tabata tras di 
stuur di e Ignis a keda levemente herida. Despues cu personal 
di ambulance a trat’e na e sitio, nan a transport’e pa hospital. 

Aki tres siman ta inaugura e prome incinerator 




PREPARACION ta den full swing pa pais Aruba drenta 
un era nobo pa locual ta trata procesamento di medical waste, 
sludge y desperdicio di awa preto. 

Importante pa informa cu na comunidad cu den dos pa tres si- 
man tur cos lo ta cla, pa e incinerator mas chikito cu ta destina 
pa procesamento pa medical waste aki na Aruba y sludge cu 
ta desperdicio cu ta sali di awa preto cu ta produci aki na Aru- 
ba como tambe bestianan morto y otro tipo di servicio. Antes e 
kimamento tabata tuma luga den un open air burner y tur gas 
cu tabata sali tabata bay den aire cu ta haci daño na e ser hu- 
mano y medio ambiente. 

Gobierno a bay un proceso di destaho cu a tuma luga caminda a 
trece un incinerator cu por bay haci esaki na un forma hopi mas 
responsabel pa loke ta cuido di salud di hende y medio ambiente 
y esaki ta bayendo hopi bon. 

E lo bira un state of the art ora e drenta den operacion aki dos 
pa tres siman. E sistema nobo aki ta laga den pasado e forma 
antiguo di kima bestia y kima e tipo di productonan cu tabata 
trece gas hopi dañino den comunidad. 

Ta spera cu comunidad di Aruba por ta testigo di esaki pasobra 
ta un di e hopi pasonan cu ta tumando luga den laga atras tur 
maneho di desperdicio di un forma iresponsabel cu tabata tuma 
luga den ultimo añanan y drenta den un era nobo caminda na un 
forma responsabel ta maneha sushi y desperdicio aki na Aruba. 


Chauffeur a bandona sitio despues di accidente na Pavia 

DIASABRA den oranan di marduga presen- 
cia di polis a wordo pidi na Pavia, pa motibo 
cu un auto a dal contra un palo di luz. 

Na yegada e agentenan policial a bin com- 
pronde cu e Toyota Yaris tabata bayendo 
zuid cu velocidad halto. 


E chauffeur no por a tuma e birada na tem- 
po, y ela bay primi brake pero tabata de- 
masiado laat, a perde control y a bay dal 
contra un palo di luz. 

Despues di e impacto e chauffeur a bandona 
e sitio y a laga su auto atras. Polis a confisca 
e auto aki pa asina e doño mester presenta 
na Warda di Polis y pa asina e para respon- 
sabel pa e dañonan cometi na e palo di luz. 

Minister Otmar Oduber 

WIFI hinca bek den presupuesto pais Aruba 


IMPORTANTE cu varios Fraccion ta mira e importancia 
pa re-institui e fondo di Carretera den nos presupuesto an- 
ualmente 

“Como Mandatario encarga cu Infrastructura, mi a keda 
sumamente contento den Parlamento, na momento cu nos 
tabata atende y duna cuenta na Parlamento pa cu e trabou- 
nan cu a realisa durante e prome 6 lunanan, ora cu un mo- 
cion a ser presenta den Parlamento pa instala bek e fondo 
di Carretera “Wegen en Infrastructuurfonds” (WIFI). Ta 
di gran importacia cu pueblo di Aruba ta reconoce tur e 
trabounan cu a ser haci desde cu Gabinete Wever Croes a 
sinta como Gobierno.” 

Drechamento di caminda of pone asfalt riba nos isla, no ta 
un luho mas, pero e ta di suma importancia pa asina nos 
sigui eleva e calidad di bida di e ser humano. E Minister ta 
bisa cu ta un alivio ora cu un habitante no ta haya molester 
di stof mas of ta bira malo pa e simpel hecho cu dilanti nan 
cas of bario ta completamente bou di stof. 

Un otro parti importante cu ta inclui den e fondo di caretera, 
ta na unda cu Gobierno por sigui construi mas verkeerspla- 
teau dilanti varios scol, camindanan principal of luganan 
di suma importancia pa preveni incidentenan cu por pasa. 



E fondo di caretera ta hopi importante. A menciona algun 
di e trabounan cu ta wordo realisa den e fondo di caretera, 
pero tin mucho mas. 

Ta di gradici cu e varios fraccion ta mira cu e fondo di 
caretera ta importante, y cu esaki mester ta hinca den e 
presupuesto di Gobierno anualmente pa den e forma aki 
sigui drecha varios caminda rond di nos isla, p’asina keda 
eleva calidad di bida di nos hendenanan. 

Brommer haciendo wega 
a pega tras di pickup 


DIASABRA mainta polis a bay 
cu urgencia ariba e caminda di 
Siribana, unda un accidente se- 
rio a sosode entre brommer y un 
pick up. 

Mirando cu e motociclista lo a 
tawata herida a pidi pa Ambu- 
lance mesora. 

Na yegada di polis nan a papia 
cu chauffeur di e pick up, unda 
ela conta polis kiko a sosode. 

Na e sitio e chauffeur a conta cu 
e brommer tawata biniendo for 
di pariba coriendo na un mane- 
ra iresponsabel, esaki segun e 
chauffeur. Ela sigui conta cu e 
brommer tawata manera core 
zig zag y a perde control dal 
contra e tire di e pick up patras. 


Despues di e impacto e motoci- 
clista a bay cay mas pabou, her- 
idando su mes. 

Asina mes segun e chauffeur al- 
gun persona lo a “lanta” cune, 
pa evita baina ela bay para ban- 
da di e pick up wardando polis. 
Polis di trafico a laga e chauf- 
feur di e pick supla y a resulta 
cu tur cos ta ok. 

Pues e no tawata bebi. 
Paramediconan na yegada a at- 
ende cu e motociclista y despues 
a transporte pa Hospital. 

Mala suerte di e chauffeur 
tawata cu ela fia pick up di un 
hende pa yuda un persona ver- 
huis y awor ta haye den gasto 
innecesario. 

Minister Otmar Oduber 

Pronto tin lista di peticion pa tereno actualisa te cu 2012 



DIP na e momento aki tin un accion 
hopi grandi tumando luga, no sola- 
mente pa otorgamento di tereno pa 
vivienda pero tambe pa expansion 
di terenonan erfpacht te 60 aña cu a 
vence ultimo añanan y cu no tabata 
un prioridad na DIP. Tin un retraso 
hopi grandi pa e parti aki cu ta bay 
ocho te 10 aña tras y esey a haci cu 
a pone prioridad pa pone al dia tur e 
listanan aki. 

Entre otro pa loke ta terenonan cu ta 
duna pa vivienda e siman aki, a logra 
yega na un limpiesa di e lista den un 
database grandi cu tabatin di peticion. 
Otorgamento a tuma luga pa esunnan 
cu a haci peticion na aña 2008/2009 y 
e intencion ta pa prome cu fin di aña 
na november atende cu 2010, 2011 y 
2012. Prome cu 2019 caba lo pone e 
lista aki up to date te na 2012. Esaki 
ta nifica cu mas cerca yega na e aña di 
2019 ta mira e porcentahe di hende cu 
ainda ta interesa den un tereno y por 
ta a haci un peticion dies aña pasa , 
dies cinco aña pasa ta bira mas gran- 
di. Awor aki ta cuminsa haya hende- 
nan mas jong cu si kier sigui cu nan 
reservacion pa tereno. 

Loke a haci, conhuntamente cu DOW, 
DIP y Kadaster ta cu a continua di bi- 
aha pa loke ta aña 2013 te cu aña 2019 
y logra limpia ful e lista cu durante e 
ultimo 20/30 añanan a keda atras y 


a haci esaki basa riba e fenomeno cu 
yama first in first out. Esey kiermen 
cu esunnan cu a haci peticion prome 
ta bin na remarca prome. 

Contrario na e maneho cu tabatin 
bou di e Gobierno anterior y Minister 
anterior, mester a bay e minister su 
oficina y sinta na su lessenaar pidi 
un tereno y ta e minister tabata dicidi 
kende ta haya un tereno si of no. 

Esey a haci cu durante ocho aña bou di 
e gobierno anterior un averahe di 140 
tereno so a ser duna. Awor aki den e 
maneho di e gobierno aki cu a cumin- 
sa aña pasa na Mei, a cuminsa mira e 
resultado pasobra e proceso momento 
cu haci un peticion, e proceso ta dura 
entre 12 pa 14 luna. Aworaki ta cum- 
insa mira resultado di esaki y compa- 
rando cu e averahe di 140 tereno duna 
prome y cu e maneho nobo, ya caba ta 
dunando cerca di 500 tereno na ciu- 
dadanonan cu a pasa nan acta di no- 
tario y cumpli cu tur rekisito cu tin. 
Ta bay mira cu e cifranan ta bay sigui 
crece y pa aña ta bay logra como mil 
tereno cu a keda otorga. 

E forma aki ta mas transparente y un 
forma bisto unda tur hende por mira 
con e ta tuma luga y con e condicionnan 
ta riba e website di DIP y e website di 
Ministerio caminda tur hende sa ex- 
actamente kico ta e derecho cu e tin y 
kico ta e obbgacionnan den e caso aki. 



Ora un persona bin na remarca pa un 
tereno ta pasobra e ta cla pa traha 
un cas. Un tereno no ta pa warda y 
despues pasa e tereno pa un famia, 
haci negoshi cun’e of bende, esaki no 
ta e meta mas. 

E maneho cu tin awor ta dirigi paso- 
bra ora un hende haya un tereno e 
ta cla pa traha un cas. Momento cu e 
bsta ta up to date, tur hende por haci 
peticion atrobe otro aña y no mester 
warda 10 pa 15 aña mas, pero den e 
aña cu haci e peticion desde 2020 bin 
dilanti ta haya un contesta mesora si 
ta bin na remarca pa haya un tereno. 

Un diferencia grandi cu tin awor aki 
compara cu e maneho cu tabatin ante- 
rior cu tabata otorga terenonan gran- 
di di 600, 700, 800 vierkante meter y 
20% so Gobierno tabata exigi cu mes- 
ter construi riba e tereno aki. 

Esey tabata nifica cu tabata haya un 
tereno di 600 vierkante meter pero e 
cas mester ta 120 meter cuadra so. 
Esey kier men cu e tereno ta perde 
den e caso aki 480 metro cuadra , 
cu ta bay na cura, mantencion y net 
esaki hopi hende tin problema cun’e 
pasobra nan no por mantene e cura. 
Gobierno no tin tereno pa benta afo of 
regala. 

Polis di bario Oranjestad ta bay den accion 


September ta habri cu accion policial severo 

ENTRANTE 2 te cu 8 di septem- 
ber 2019, Polis di bario di Oranjes- 
tad lo tene un control severo den e 
rayon di Oranjestad. 

Lo haci accion ariba diferente 
puntonan importante manera: 

1. Control Aruba Taxi Pirata hun- 
to cu personal di Departamento 
transporte publico 

2. Auto para riba acera den rayon 
di districto 1 (Oranjestad). Esaki lo 
ta hunto cu personal di Aruparking 

3. Auto para riba caminda sin plat- 
chi number cu ta na benta. 

4. Articulo di APV (Algemene Poli- 
tie Verordening), p.e. awa riba ca- 
minda , bebemento rond negoshi- 
nan etc. 

5. Borchi riba caminda sin permiso 

6. Core cu Cellular den man. 

Y hopi mas control cu ta ancra den 
nos ley. Si abo comete un echo casti- 
gabel pa ley of kibra un regla, e por 
ta posibel cu bo por haya un multa 
of lo bo por wordo deteni. E motibo 
dicon e proyecto aki a bin dilanti, ta 
motibo cu a ripara cu no tin dicip- 
lina ni respet mas den trafico. Per- 
sonanan ta kibra reglan di trafico 
of di nos ley pa asina nan por yega 
mas lihe of simplemente no ta res- 
peta nos ley. 

Cuerpo Policial Aruba tey pa man- 
tene orden publico y tambe man- 
tene e seguridad di nos pais. P’esey 
nos lo percura cu e accion nan aki 
wordo haci pa asina respeta nos ley 
y nos reglanan di trafico. 
SEGURIDAD PA ABO Y AMI TA 
CONTA! 

KvK un biaha mas stimulando oportunidadnan comercial: 

Evento minibar a tuma luga diabierna y birando mas popular 


CAMARA di Comercio y Industria (KvK) a organisa 
diabierna 30 di augustus ultimo un biaha mas e even- 
to Minibar. Durante e evento aki ta ofrece na esnan 
presente e oportunidad pa sea crea of stimula opor- 
tunidadnan comercial y di e forma aki stimula inter- 
accion entre empresarionan, “y° un g professionals”, 
gerencia di companianan, companianan innovativo y 
representantenan di departamentonan di gobierno. 
Esaki ta parti di e vision di KvK pa stimula e enlace 
entre sector priva y sector publico y asina duna forsa 
na e economia di Aruba. 

E evento a tuma luga den Lounge 101 di Stellaris Ca- 
sino. E evento Minibar ta limita na 50 persona cu a 
haya invitacion pa tuma parti na e anochi aki. Asina 
esnan presente a haya e oportunidad pa disfruta di un 
anochi ameno, bon acompaña di premium bar y hors 
d’oeuvres. Mixologist a traha pa e invitadonan presen- 
te special Bacardi mojitos. 

Sra. Yazira Javois-Feliciana, Director di Marketing & 
Slot Performance ta contento cu un biaha mas nan por 
aporta cu Minibar y yuda e economia di Aruba. Sr. 
Jordy Koolwijk, CEO di Global Wings Media como un 
invitado na e evento di Minibar den pasado a indica 
cu e la gusta e evento biaha pasa y e la haya oportuni- 
dad di haci negoshi cu otro invitadonan presente. Den 
cuadro di esaki e la ofrece pa e biaha aki sponsor e 
evento cu un photoshoot profesional. 

Esnan presente a tene diferente discusion cu otro y 
por a mira cu tabata un anochi unda hopi comerciante 
a tene interaccion cu otro. Varios a indica cu nan a 
haya oportunidad pa intercambia ideanan y yega na 
acuerdonan di negoshi den un ambiente hopi agrada- 
bel. Hopi a probecha y traha pa reenforsa e enlacenan 
comercial y tambe purba crea enlacenan nobo. 

cu ta mira e beneficio pa nan negoshi y comercio en 
general. 


E comunidad comercial ta haya oportunidad di crece 
via eventonan manera esaki cu KvK kier sigui stimu- 
la. KvK kier informa cu lo bay sigui organisa e evento 
Minibar. Mirando e recepcion cu e evento ta haya cer- 
ca hopi di e comerciantenan local cu a atende e evento 


Un danki ta bay na Stellaris Casino pa yuda haci e 
evento aki posibel. Pa mas informacion over futu- 
ro eventonan di Minibar tuma contacto cu Business 
Information and Support di KvK via 582-1566 ext. 
27/35/42/30 of manda un e-mail pa: businessinfo@aru- 
bachamber.com. 

DIABIERNA 30 di augustus 2019 Cuerpo Policial 
Aruba a cera e luna cu 77 agente policial cu a hura- 
menta, ricibi diploma y tambe gradua di MBO y MKO. 

Scol di Polis E.J. (Watty Vos) tabata e sitio na unda 
a haci un ceremonia oficial y special den presencia di 
Minister di Husticia Sr. Andin Bikker, Alto Comisa- 
rio di Polis Sr. Andrew Hoo, Hefe di Scol di Polis Sra. 
Jeannete Richardson-Baars, comisarionan di dife- 
rente departamento, famia y amigonan cu tabata pre- 
sente pa presencia e ceremonia special aki. 

E grupo grandi 77 agente policial ta ser parti den dife- 
rente klasnan y rango. 

13 polis nobo di klas 2018 den trayectoria di aspirant 
a huramenta, 17 polis di klas 2017-1 a caba nan prome 
2 aña y a ricibi nan diploma Niveau 3, 16 polis di klas 
2017-2 a caba nan prome 2 aña y a ricibi nan diploma 
Niveau 3, e 2 klas nan aki lo haya un rango nobo di 
agent in opleiding pa agent eerste klasse. 

15 polis cu ta termina nan estudio exitosamente y ta 
ricibi nan diploma di MBO, esaki nifica cu nan lo cam- 
bia di rango agent eerste klasse pa brigadier, 16 polis 
di klas 2018 cu ta ricibi nan diploma di MKO, awor 
nan lo asumi nan responsabilidad pa un rango mas 
halto cu ta Hoofd agent. 

Nos comunidad por ta orguyoso y satisfecho cu nos ta 



hayando polisnan nobo pa mantene e orden publico 
pero den mesun rosea e meta ta pa nos por tin polis 
nan educa y profesional pa brinda e servicio na nos 
comunidad y combati criminalidad. 

E echo ta cu nos organisacion ta hoben cu sanger ho- 
ben pero cu e curason y balentia pa hiba Aruba na un 
otro nivel den seguridad y pa nos por tin mas polis 
riba caya pa proteccion di cada cuidadano. 

Masha pabien na e polisnan cu awor a huramenta, es- 
nan cu ta na mitar caminda cu a ricibi nan diploma y 
tambe na e polisnan cu a termina nan estudio policial 
di 4 aña exitosamente y por ultimo awor nos ta conta 
cu mas polis studia y profesional cu experticio halto 
den nos organisacion policial! 

"Mi Compromiso cu Aruba", 
coleganan di Hilton ta gradua cu Zjeito 



HILTON Aruba Caribbean Re- 
sort & Casino a invita su team pa 
participa den e oficial “Mi Compro- 
miso”, esta e Aruba Certification 
Program facilita pa Aruba Excel- 
lence Foundation, diseña pa hasi 
di nos trahadornan den sector tur- 
istico verdadero embahadornan di 
Aruba. 

Esaki ta wordo cumpli door di pre- 
senta nan cu conocemento excep- 
cional di e isla, combina cu un com- 
promiso pa ofrece e mihor servicio 
na nos bishitantenan, cu Zjeito. 

Mi Compromiso cu Aruba, ta un 
programa educativo patrosina pa 
Gobierno di Aruba dirigi na tur 
persona trahando den sector turis- 
tico. 

E programa ta mehora e conoce- 
mento di participantenan pa loke 
ta e isla su producto turistico cu 
enfoke ariba excelencia den servi- 
cio y e sosenibilidad di nos isla su 
medio-ambiente. 

Diseña pa Ministerio di Turismo, e 
ta un inversion den nos hendenan, 
aumentando e nivel di profesion- 
alismo y actualisando nan conoce- 
mento di e isla di Aruba. 

Hilton Aruba Caribbean Resort & 
Casino a organisa varios session di 
e programa di certificacion, cu un 
gran cantidad di empleado cum- 
pliendo cune. Hunto nan a explora 
e capitulonan mas importante di 
Aruba su historia y e desaroyo di e 
industria di turismo. 


Tambe a repasa recursonan natu- 
ral, cultura, attraccionan, norman- 
an di servicio y conscientisacion 
riba tereno di desaroyo personal. 
Tur esaki hunto cu e curiculo oficial 
cu ta inclui Turismo, Sostenibili- 
dad, Historia di Aruba, Servicio Ex- 
celente, Comunicacion Excelente y 
un Actitud Ganador. 

Mas importantemente, e programa 


a reviva un concepto antiguo di Pa- 
piamento, esta Zjeito, e secreto di 
Aruba su cordialidad y amabilidad. 
Hunto, e foro a explora e nificacion 
profundo di e Zjeito local y su man- 
ifestacion den estilo di bida di lo- 
calnan cu na su momento ta wordo 
transmiti na nos bishitantenan. 
Den e imagen, feliz graduadonan 
yen di Zjeito, orguyoso cu nan cer- 
tificado di completacion di curso. 

Aruba Tourism Authority a honra grupo di 
Emhadora di Esmeralda na Aruba Beach Club 


RECIENTEMENTE Aruba Tourism Authority 
tabata tin e gran placer di honra bishitante leal y 
amigabel, como bishitante di Embahadora di Esmer- 
alda biniendo Aruba. 

E titulo honorario simbolico aki a wordo presenta den 
nomber di Minister di Turismo, como muestra di apre- 
cio na huespednan cu tin 10, 20, 35 aña bishitando nos 
Isla consecutivamente. 

E honrador presente: 

Sra. Kathleen Peters residencia for di Georgia Atlanta 

jegando Aruba 40 anja consecutivo 

Sra: Rossana Brozzi residencia for di Parma Italy je- 

gando Aruba 35 anja consecutivo 

Sr: Sirio y Nelsy Brozzi residencia Parma Italy jegan- 

do Aruba 35 anja consecutivo 

Huespednan ta miembro leal y ta encanta nos Isla su 
bunitesa, e cordialidad di nos hendenan, nos clima y 



nos playanan, E seguridad inmenso, selecionan di res- 
taurantnan shopping for di exclusivo pa elegancia y 
hopi otro actividadnan cu nos isla tin pa ofrece. 


E certificado aki a wordo presenta door di Srta. Dar- 
line S. de Cuba representando Aruba Tourism Author- 
ity hunto cu y miembro nan di Aruba Beach Club. 


Ultimate Automobiles ta MEGA Hunter ready! 


ULTIMATE Automobiles tambe a 
prepara nan mes pa e MEGA Hunter di 
Aruba Bank cu dealnan hopi special pa 
clientenan cu ta desea di saca un auto 
nobo awor y cuminsa paga te cu Maart 
2020 . 

E compania di auto aki ta conoci pa su 
marcanan Suzuki, BMW, Jeep y Mini. 
En conexion cu MEGA Hunter, Ultimate 
Automobiles tin un cantidad di ofertanan 
riba diferente modelo. Tin un descuento 
di AWG 3500 riba e Suzuki Ignis, Suzuki 
Baleno y Suzuki Vitara. E modelo di Jeep 
Wrangler tin un descuento di AWG 4200. 

Bishita Ultimate Automobiles pa bo tam- 
be ricibi bo MEGA Hunter specials. 

Innovacion na Aruba: 

Onl ne Shopp ng cu Fun Miles awor un realidad cu E-Posl 


FUN Miles ta introduci un partner nobo y unico cu lo per- 
miti miembronan spaar y cambia Fun Miles ora cu nan 
cumpra online, E-Post. Esaki ta un servicio di transporte 
cu ta duna su clientenan un adres ‘tax-free’ y e beneficio di 
vuelonan diario for di Miami. 

Clientenan lo ricibi 1 Fun Mile pa cada 5 florin cu nan 
paga na shipping. Ademas, miembronan di Fun Miles por 
uza nan Fun Miles ora di paga nan shipping na E-Post. 
Como special di introduccion, miembronan lo ricibi 50 Fun 
Miles gratis ora cu nan conecta nan carchi di Fun Miles cu 
nan cuenta nobo of existente di E-Post te cu 31 di october. 

Tocante E-Post 

Un cuenta E-Post por wordo traha facilmente riba https:// 
epostaruba.puntomio.com. Unabez esaki ta haci, cumpra- 
mento online ta bira hopi fun! Cumpra online na bo es- 
tablecimentonan favorito den exterior y uza bo adres di 
E-Post como e adres di transporte. No preocupa cu nada, 
E-Post lo haci tur cos p’abo! Esaki ta inclui gastonan di 
importacion. Actualmente, bo por swipe bo carchi di Fun 
Miles y spaar punto mesora. Un beneficio adicional ta, cu 
clientenan ta ‘scapa’ e 7% di impuesto Mericano pa motibo 
cu E-Post ta un ‘tax free zone’. Pa mas informacion por 
bishita e website di E-Post. 

Conecta bo carchi di Fun Miles cu E-Post y ricibi 
50 Fun Miles gratis 

Pa bo spaar Fun Miles, bo mester conecta bo carchi di Fun 



Miles cu bo cuenta di E-Post. Esaki tambe por wordo haci 
facilmente online. Tanto, clientenan nobo y existente cu 
‘link’ nan carchi di Fun Miles den luna di september lo 
ricibi inmediatamente 50 Fun Miles gratis como regalo! 

Fun Miles ta cla pa celebra su 15 aña 

Fun Miles ta e programa di recompensa lider den Caribe y 
ta priminti extra fun na final di 2019. Esaki ta ora cu Fun 
Miles celebra su 15 aniversario na Aruba. Si bo no kier 
perde e ‘fun’ sigui nos riba social media, bishita funmiles. 
net of download e App di Fun Miles gratis. 

Mas informacion tocante Fun Miles? 

Tuma contacto cu Customer Service na 588 9947 of bishita 
funmiles.net of facebook.com/funmiles. 


Aruba Bank ta reconoce su empleado superior pa luna di Augustus 



PA Aruba Bank e empleado ta cen- 
tral ora di priminti e clientenan “Un 
Experencia Superior”. Cu esaki den 
mente Aruba Bank ta nomina un em- 
pleado ehemplar tur luna. 

E empleado scogi ta esun cu durante 
di e luna a resalta pa brinda momen- 
tonan superior na esnnan cu bishita 
Aruba Bank of haci uzo di un manera 
of otro di un servicio di banco Sra. El- 
len Gumbs a ser selecciona durante 
di luna di Augustus. 

Sra. Gumbs, Senior Officer di nos 


Customer Service Department, ta un 
persona cu semper ta amabel, profe- 
sional, lihe y cu semper ta busca un 
solucion pa cualkier situacion. 

Ellen su consistencia den brinda e ex- 
periencia superior na clientenan y co- 
leganan a percura pa su nominacion 
di e luna aki. 

Aruba Bank ta felicita y gradici e de 
mas miembronan di e famia di Aruba 
Bank cu a wordo nomina pa cliente y 
of colega pa yuda brinda tur cliente 
“Un Experiencia Superior”. Pabien! 

7 di september 201 9: 

MUSICAL ALADDIN 



DIASABRA awo 7 di september 2019, 
Cas Princesa Aruba y Diamond Dancers ta 
organisa un anochi magico presentando e 
famoso musical ALADDIN den Cas di Cul- 
tura. 

Un elenco di mas cu 25 bailado y actornan 
lo subi e escenario. E rol nan principal lo 
ta di Anais Gomes (JASMINE), Marcos 
Santos MCV (ALADFIN), Addonsito Croes 
(JAFAR), Richard Dabian (Parha IAGO), 
Ailani Emanuels ( TAPIJT ) y Carmichael 
Thiel (GENIE). Diamond Dance ta encarga 
cu e parti di e baile nan. 

E anochi aki ta instala tambe e candidata 
nan cu lo ta compitiendo pa e titulonan di 
Little Princess, Little Miss Aruba y PreTeen 
2019. E evento ta cuminsa 7or di anochi! 
Danki na Uranis Boekhoudt pa e grabacion 
di e musical. 

Den 2017 Diamond Dance a presenta 
BEAUTY & THE BEAST y e tempo ey Cas 
di Cultura a resulta sold out. Pa ticket por 
pasa na Drop’n Nut of yama Jessica Antho- 
ny na 739-9449. 

Mensahe di Minister Chris Romero na 
ocacion di celebracion di Dia di Prensa 2019 


MANERA ta custumber, cada aña riba dia 1 di september 
nos ta celebra Dia di Prensa na Aruba. 

Cada aña, nos comunidad ta conmemora e fecha aki, rindi- 
endo asina un tributo na e periodistanan cu, pa motibon- 
nan profesional, por hasta yega na pone nan bida na peli- 
ger den e esfuerso di informa nos sociedad y di promove e 
fluho liber di informacion. 

For di momento cu Aruba a bira un estado autonomo den 
Reino, nos a sa di duna e reconocemento mereci na tur 
esnan cu ta traha incansablemente pa matene nos comu- 
nidad informa. E trabou di prensa nunca tabata uno facil y 
maske Aruba ta un pais chikito, esey no ta nifica cu pren- 
sa no ta enfrenta su retonan. Si nos tene na cuenta cu e 
mundo moderno den cual nos ta bibando actualmente ta 
depende cada dia mas riba medionan social, e mundo di 
prensa mester a sa di acomoda su mes na e cambionan 
tecnologico tambe. Fenomenonan manera “fake news” a 
cuminsa bira un normativa cu ningun instancia oficial por 
reconoce, y como tal e prensa imparcial y obhetivo tampoco 
por apoya. 

Prensa ta hunga un rol di sumo importancia den cualkier 
comunidad y como tal mester duna nan e respet mereci, 
pero semper teniendo na cuenta cu sensacionalismo nunca 
lo por sobrepasa obhetividad y integridad. Den e ordo di 
consideracion aki, libertad di prensa, di e mesun mane- 
ra, lo mester respeta e interesnan cu merece proteccion 
huridico, tanto di e persona comun como tambe di e propio 
actividad periodistico. 

Democracia ta sinonimo di libertad, y dicho teoria polit- 
ico lo mester sa di wordo aplica tambe den e contexto di 
e derecho na libertad di expresion di pensamento, idea y 
opinionnan. Cu e animo pa salvaguardia pas, ordo social 
y harmonia den nos poblacion, como tambe garantisa e 
unidad nacional y seguridad di estado, Gobierno y prensa 
mester sa di traha hunto pa asina logra mantene e comu- 
nidad informa debidamente. Nunca por lubida cu uzo ire- 
sponsabel di dicho libertad, por repercuti negativamente 
den nos sociedad, y provoca situacionnan di confusion y 
falta di stabilidad. 

Den e mesun linea politico di e ehercicio di e libertadnan di 


prensa, di opinion y di expresion, Gabinete Wever-Croes ta 
sigui busca e mihor maneranan pa implementa accionnan 
cu ta faborece dicho libertadnan. Den cuadro di esaki nos 
Gobierno a cuminsa na renoba e Direccion di Asuntonan 
di Telecomunicacion (DTZ), como cu e ta un instancia gu- 
bernamental sumamente importante, y cu lastimamente a 
wordo poni den cashi di olvido pa hopi aña. DTZ a haya un 
infrastructura di ICT completamente nobo y moderno, cu 
ta cumpli cu tur e rekisitonan necesario pa hiba un control 
y apoyo na e medionan di prensa y comunicacion local. 

Den e Dia di Prensa aki, nos ta defende cu libertad di 
prensa y di opinion mester por wordo eherci responsabel- 
mente na nos pais, y wordo ahusta cada biaha mas na nos 
aspiracionnan y na nos compromiso di crea un modelo di 
convivencia den libertad, pa e bon ehercicio di democracia, 
desaroyo armonioso y bienestar di tur nos ciudadanonan 
di Aruba en particular, y di Reino Hulandes en general. 

Un biaha mas, mi ta haci uzo di e oportunidad aki pa apela 
na nos ciudadania pa apoya e medionan di prensa y co- 
municacion cu ta cumpli cu nan deber di mantene un pais 
debidamente informa, pero cu tambe ta aporta construc- 
tivamente na e desaroyo di nos Aruba. Sin medionan di 
prensa y comunicacion nos no lo por ta participante activo 
di nos pais cu ta keda den desaroyo. Nos no por lubida cu 
e mesun medionan di prensa y comunicacion aki ta rekeri 
di e apoyo y aprobacion di un comunidad pa por sigui haci 
nan trabou debidamente. 

Felis Dia di Prensa na tur esnan cu ta cumpli cu e tarea 
dificil di mantene un pais informa debidamente. 

Parlamentario y ex Alto Inspector Robert Candelaria: 

Mas Polis mester traduci den mas siguridad 

Pabien na Cuerpo Policial Aruba 


“UN dia hopi special y cu sigur ta trece hopi recu- 
erdo inolvidabel y emocional na cualkier un di nos cu a 
forma parti di Cuerpo Polical Aruba”, esey Parlamen- 
tario y Ex Alto Inspector di Polis, Robert Candelaria, 
a bisa awe mainta durante e ceremonia di huramen- 
tacion y entrega di diploma na Scol pa Polis. E ta un 
dia cu ta pone tur para keto y realisa cu e soño di bira 
Polis a bira un hecho! 

Robert Candelaria den combersacion cu varios agente 
nobo, a duna algun conseho riba locual cu nan por spe- 
ra den e trajectoria nobo aki. Banda di un pabien bon 
mereci, el a corda nan cu ta drenta un trabou, cu ta un 
di esunnan di mas dushi cu por eherce, pero na mes 
momento un trabou cu hopi reto, cu lo exigi hopi di bo, 
cu hopi presion di tur sentido, pero cu lo keda na Bo 
pa scoge locual ta corecto y keda corda e motibo pakico 
bo a scoge e carera aki. 

“E scogencia pa bira Polis ta uno cu bo ta haci pasobra 
bo stima bo pais, bo kier sirbi bo pais y cu esaki bo ta 
pone bo mes na disponibilidad pa proteha bo pais” ta 
locual Robert Canelaria a bisa. Mensahe cu sigur e por 
mira den cara di cada un di nan cu awe a huramenta 
a keda capta y cu a scucha su palabranan di conseho, 
naturalmente ta algo cu tin cu keda corda nan pa asi- 
na tur dia di nobo nan keda cu e mesun animo y moti- 
vacion pa sali y sirbi comunidad. 

Awe 5 klas sea a celebra / huramenta / ricibi diploma 
of cu ta trahando caba y cu ta haya certificadonan di 
opleiding nobo cu nan a sigui. Ta na su luga pa duna 
nan e atencion pasobra esakinan ta momentonan, cu 
di experiencia Robert Candelaria ta remarca, bo no 
lo lubida nunca mas. Na momento cu ta para dilanti 
superiornan, dilanti Minister y ta hura / priminti di 
cumpli cu e leynan y sirbi bo pais. 

Parlamentario Robert Candelaria tambe a menciona 
e vision di un estadista den feliz memoria, Watty Vos, 
cu ideanan di e tempo aya por mira awe un scol cu 
ta draai y por mira cuanto Polis el a produci na e in- 
stituto aki. Un instituto cu merece renobacion y hopi 
mas inversion pa por hiba nos na e siguiente fase den 



desaroyo di educacion di Polisnan. Candelaria ta con- 
tento cu keto bay por mira hopi di e Docentenan cu el 
a conoce como Polis riba caya of den diferente departa- 
mento, awe ta resalta den nan uniform como docente, 
pasando nan experiencia y conocemento over na e as- 
pirantenan. 


Pa finalisa Robert Candelaria a felicita su ex colegan- 
an pa un bunita ceremonia. Palabra di pabien na cada 
un, pabien na Cuerpo Policial, deseando nan hopi exi- 
to pasobra Aruba mester di nan! 






























24 


AWEMainta 


Dialuna, 2 september 2019 


Loting Copa Don Elias Mansur 2019 a produci grupo 
di morto cu RCA, Nacional, Dakota y Caravel 

DIARANSON anochi, e organisadornan di Copa 
Don Elias Mansur 2019, Racing Club Aruba(RCA) 
a tene nan conferencia di prensa relaciona cu e pre- 
campeonato cu lo start sali diahuebs 5 di september. 
Presidente di RCA, Sr. Ditto Acosta, acompaña pa 
miembronan di bestuur, a yama tur presente bon 
bini. Prome cu a pasa riba e reglanan di e 21 edi- 
cion di e Campeonato CDEM 2019 cual a ser precidi 
pa Roberto A. Geerman, Acosta a presenta e dos tro- 
feonan di e campeonato y tambe e premionan extra 
cu lo ser otorga na esnan cu sobresali durante henter 
e CDEM. E aña aki na cada wega di CDEM lo saca 
un “Man of the Match by Urataka Center”. Final di 
e torneo lo premia tambe un M.V.P. un Goalgether, 
Rey di Asistencia, mihor Defensa y mihor Arquero. 
297Sports lo percura pa un cobertura amplio di e 
CDEM 2019. Roberto A Geerman a pasa riba tur e 
reglanan di e CDEM 2019 cu tur e 8 ekiponan pre- 
sente. A bay over na yama tur e representante di e 
8 ekiponan pa asina haci e loting. Esaki sin duda a 


produci na un grupo “de la muerte” cu ta den grupo A: 


Grupo A: 

RCA 

Dakota 

Caravel 

Nacional 


Grupo B: 

La Fama 
Britannia 
Brazil Jrs 
Bubali 


Mester bisa cu diahuebs 5 di september e prome wega 
lo ta RCA contra di Nacional 7or di anochi, mientras 
tin un ceremonia di apertura pa 6.30. Segundo partido 
lo ta Dakota vs Caravel. Lo tin un total di 15 partido 
den Centro Deportivo Guillermo Prospero Trinidad. 
Riba e dia di Final diadomingo 15 september lo tin e 
Gran Clasico Inter vs Roma y RCA Damas vs Selec- 
shon di Aruba prome cu e partido final. Cushina lo tin 
un menu suculento cu Sanger Yena, Grilled Burgers, 
Cala, Hotdog riba Grill, Pastechi y Kroket. Aruba com- 
pleto ta invita di 5 pa 15 september pa fuerte bataya 
entre nos “creme de la creme” di Divicion de Honor. 

Un detencion relaciona cu e caso di 
candela na oficina di impuesto 


Au^ra 

‘ Çuti&ial 'i¥o*He & ^nemeUonef 

"Dios ta amor... y amor ta Dios, 
maske mi no ta na e mundo aki, tur dia lo mi ta banda 
di boso Curazon, mi por stens di loke Señor ta hasi" 
Salmo 33 

Cu dolor na nos curason pero conforme cu bountad di 
Señor, nos ta anuncia fayecimento di nos ser keri: 



Sr. Wilfred Elicario Rafaél 

Mihor conoci como “Fe chi” 

*01 -08-1946 -129-08-2019 

Acto di despedida lo tuma lugar na Aurora Funeral 
Home diaranson 4 di September 2019 di 2’or pa 4’or 
di atardi. Cremacion lo tuma lugar despues. 


Au^ra 

'?u*teruil 'jtfotne £ éfaevutfouf 

Mi ke alabá SEÑOR tur tempo, 

Su alabanza lo no kita fo’l mi boca, 

Mi alma ta gloria den SEÑOR, 

Laga humildenan bin tende y gosa. 

Canta grandesa di SEÑOR huntu cu mi, 
ban alabá SU Nomber tur huntu! 

Salmo 34 

Cu dolor na nos curason, pero conforme cu boluntad 
di Señor, nos ta anuncia fayecimento di nos ser keri: 



Virginia J. Geerman 

Mihor conoci como "Reina” 
"23-09-1959-130-08-2019 

Acto di entiero lo wordo anuncia despues 



WILLEMSTAD - Relaciona cu e caso di candela cu a surgi na oficina 
di Impuesto na Regentesselaan den e marduga di diahuebs 22 di au- 
gustus ultimo, (comunicado di prensa no. 331/2019) polis a haci un (1) 
detencion. 


Diasabra 31 di augustus 2019, alrededor di 00.40 or, e team di aresto a 
detene un (1) sospechoso den e caso aki. 

Ta trata di e homber sospechoso R.R.M., nase na Venezuela di 31 aña 
di edad. 



Detencion di e sospechoso a tuma luga na un bar den area di Rio Ca- 
nario. Na momento di su detencion e sospechoso tabata den compania di 
un homber mas cu tambe a keda detene. 

Despues cu a presenta e homber 
ultimo aki dilanti di un Fiscal 
Auxiliar e la keda laga den lib- 
ertad. 

En conexion cu e detencion di 
R.R.M., personal di team di 
Aresto hunto cu e team di in- 
vestigacion den compania di 
Fiscal di Ministerio Publico a 
tene entrada hudicial na cas di 
e sospechoso den San Souci, ca- 
minda a confisca articulonan cu 
ta di importancia p’e investiga- 
cion. 

E sospechoso R.R.M. a keda pre- 
senta dilanti un Fiscal Auxiliar 
cu a ordena su encarselamento 
pendiente di mas investigacion. 
E investigacion den e caso aki 
ta continua. 


ora 

'Puuenal "r^ome & @nemafouy 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil.s 
Pa mi bolbe haña forsa”. 

Salmo: 23 

A fayece cristianamente 



Elviro Filomeno Geerman 

*25-01 -1949 - 130-08-2019 
Acto di entiero lo wordo anuncia despues. 

E unico corant GRATIS 



Abona awo 

Manda un e-mail na: 
Noticia@awemainta.com 
y sKirbi e palabranan: “Ami Kier Abona” 


UKe nos riba facebooK 


Keda “up to date” ij liKe nos riba facebooK 
www.facebooK.com/awemainta 




Subi riba nos website 

www.awemainta.com 


AWEMainta completamente 

DIGITAL 





















